অন্য দিকে প্রধানমন্ত্রীর ঘোষণার পরও শিক্ষার্থীদের এ আন্দোলনকে পুঁজি করে রাজনৈতিক একটি গোষ্ঠী তৎপর হয়ে উঠেছে বলে দাবি সরকারের। বিশেষ করে বিএনপি-জামায়াতের ইন্ধনে চলমান আন্দোলনে ছাত্রদল ও শিবির ঢুকে পড়েছে বলে দাবি করছেন সরকারের দায়িত্বশীলরা। তারা আওয়ামী লীগ সভাপতির রাজনৈতিক কার্যালয়েও হামলা করেছে বলে অভিযোগ করছেন ক্ষমতাসীনরা। বর্তমানে আন্দোলনকে রাজনৈতিক ও সরকারবিরোধী আন্দোলন হিসেবেই দেখছেন তারা। এ অবস্থায় আন্দোলন নিয়ন্ত্রণ করতে একাধিক কৌশল নিয়ে এগোচ্ছে সরকার।